Xamol
Yeesu O Jawmiraawo na? Yeesu e meezi holluki O Jawmiraawo?
Nooto
Zum meezaa winnduki nder Baybul to Yeesu wi’I e hunnduko muum, “Mi Jawmiraawo.” Nihi hollaayi, fuu e non, O innaayi o Jawmiraawo. Hoo’u misaalu bi’ol Yeesu’ e hunnduko maako nder Yohana 10:30, “Mihin e Baaba min go’o.” To a nanii no Yaahudanko’en koositiri haala Maako a maandoto o hollu o Jawmiraawo. Ve poondi ve ngurnay-mo kaaxe ngam daliila haala kan. “… aan nezzo non, nden mbi’a a Jawmiraawo” (Yohana 10:33). Yaahudanko’en ven fuu paamii ko O wi’i—jannganteezo. Maanda Yeesu yeddaayi wi’uki maako O Jawmiraawo. Nden Yeeso anndini, “Mihin e Baaba min go’o” (Yohana 10:30), Ko O wi’ata kanjum woni Kanko e Jawmiraawo ve go’o to wonuki e laataaki. Yohana 8:58 zum gozzum misaalu. Yeesu anndinii, “Mi wi’ay-on goonga bako Ibiraahiima danyee, Mi danyaama!” Yaahudanko’en nanuve haala ka’a yo koo’u kaaxe ngam mbara-mo ngam o hollii yedduki, bano kiita Annabi Muusa umrii-ve ve ngaza (Leviticus 24:15).
Yohana fuzzii hollii Yeesu yo jagganteezo: “Haala kan ka Jawmiraawo” kadin “Haala kan warti vanndu” (Yohana 1:1, 14). Aayaaje ze’e fuu kollii Yeesu yo Jawmiraawo nder vanndu. Kuuze Nulaave 20:28 wi’i-en, “ngartee waynaave haykaliiru Jawmiraawo, ndu O soodiri xiixam Maako.” Moye soodi haykaliiru ndun—haykaliiru Jawmiraawo—e xiixam vanndu muum? Yeesu Almasiihu. Kuuze Nulaave 20:28 anndinii Jawmiraawo soodii haykaliiru muum e xiixam Maako. Ngam maajum Yeesu yo Jawmiraawo!
Almaajiriijo Yeesu bi’eteezo Tomas hollii, “Jaagorzo am e Jawmiraawo am” (Yohana 20:28). Yeesu wo’’inanaayi-mo. Taytus 2:13 semmbizananii-en kezoo’en warki Jawmiraawo meezen kadin Jaagorzo meezen, Yeesu Almasiihu (raaru kadin 2 Biturus 1:1). Nder Ibiraaninko’en 1:8, Baaba on anndini dow Yeesu, “Amma dow haala Vizzo on o wi’i, ’Laamu Maaza, yaa Jawmiraawo duumoto, haa foroy, nden mboozeengi woni sawru Dawla maaza.’” Baaba on hanyum holliri Yeesu “Yaa Jawmiraawo” e holla Yeesu zum Jawmiraawo.
Nder Rabaleson, Malaa’ikaajo hollitti almaajiriijo bi’eteezo Yohanadow rewa Jawmiraawo tan (Ruuya Yohana 19:10). Nder bigeeje zuuzze nder defte Yeesu e rewee (Matta 2:11, 14:33, 28:9, 17; Luka 24:52; Yohana 9:38). O meezaa hazuki rewove-Mo. To naa Yeesu no Jawmiraawono, O wi’ayno himve taa ndewa-Mo, bano kanko malaa’ikaajo nder Rabaleson wazi. E woodi aayaaje e binndi zuuzndi nder defte kolluzi Yeesu hexii rewee.
Daliila vurduka dow doole Yeesu yo Jawmiraawo kanka woni to naa O Jawmiraawono, mayde Maako hexataano yavana aybe junuubaaji duuniyaaru ndu’u (1 Yohana 2:2). To O tagaazono non, ko O laatotonoo to naa ngam O Jawmiraawo,non yovataano aybe duumiize gizaaze ngam junuuba dow Jawmiraawo duumiizo. Jawmiraawo tan foti yovana aybe duumiize. Jawmiraawo tan waawata roondoo junuubaaji duuniyaaru ndu’u (2 Korintiyanko’en 5:21), maaya, nden finta, ngam holla jaalake junuuba e maayde.
English
Yeesu O Jawmiraawo na? Yeesu e meezi holluki O Jawmiraawo?
taq_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn eng_Latn fuv_Latn